./data/stoa0276/stoa002/stoa0276.stoa002.opp-lat1.xml
Tertullian
Duo ista nomina, in quantumdestituta auxilio humano, in tantum divinae misericordiae exposita,suscipit tueri pater omnium  Vide, quam ex aequo habetur quividuae benefecerit, quanti est vidua ipsa, cuius assertor cumdomino disputabit! Non tantum virginibus datum, opinor  Licetin illis integritas solida et tota sanctitas de proximo visura sitfaciem dei, tamen vidua habet aliquid operosius, quia facile estnon appetere quod nescias et aversari quod desideres nunquam Gloriosior continentia quae ius suum sentit, quae quid viderit novit Poterit virgo felicior haberi, at vidua laboriosior: illa, quod bonumsemper habuit, ista, quod bonum sibi invenit; in illa gratia,in ista virtus coronatur  Quaedam enim sunt divinae liberalitatis,quaedam nostrae operationis  Quae a domino indulgentur, suagratia gubernantur; quae ab homine captantur, studio perpetrantur Stude igitur ad virtutem continentiae, quae pudori procurat,sedulitati, quae vagas non facit, frugalitati, quae saeculumspernit  Convictus atque colloquia deo digna sectare, memorillius versiculi sanctificati per apostolum: Bonos corrumpunt mores congressus mali  Loquaces, otiosae, vinosae, curiosae contubernalesvel maxime proposito viduitatis officiunt  Per loquacitatemirrepunt verba pudoris inimica, per otium a severitate deducunt,per vinolentiam quidvis mali insinuant, per curiositatemaemulationem libidinis convehunt  Nulla huiusmodi feminarum de bono univiratus loqui novit  Deus enim illis, ut sit apostolus,venter est, ita et quae ventri propinqua  Haec tibi iam hinc commendo,conserva carissima, post apostolum quidem ex abundantipertractata, sed tibi etiam solatio futura, quod meam memoriam,si ita evenerit, in illis frequentabis